The Lockdown Sessions
The Lockdown Sessions – ketvirtasis anglų muzikanto Elton John bendras albumas, išleistas 2021 m. spalio 22 d. Albumas įrašytas COVID-19 pandemijos metu, atlikėjui sustabdžius savo turą. Įraše atliekamos dainos su įvairiais atlikėjais, tokiais kaip Dua Lipa, Eddie Vedder ir kitais. Įrašui pristatyti išleisti trys singlai: „Cold Heart (Pnaus remix)“, „After All“ ir „Finish Line“. Albumas susilaukė daugiausia teigiamų kritikų įvertinimų ir buvo komerciškai sėkmingas. Jungtinės Karalystės albumų reitinge „The Lockdown Sessions“ debiutavo pirmojoje vietoje, tapdamas aštuntuoju atlikėjo albumu, pasiekusiu šią viršūnę. JAV albumas pasiekė dešimtąją reitingo vietą, o Lietuvoje – 30–ąją. 2021 m. gruodžio mėnesio duomenimis, Jungtinėje Karalystėje parduota per 100 tūkstančių kopijų ir albumas tapęs auksiniu.